projecte-aina/catalan_government_crawling huggingface dataset:
El Departament de Salut participa amb el Departament de Territori i Sostenibilitat en el servei Bicifeina, que pretén facilitar els desplaçaments dels treballadors entre el seu domicili i el lloc de treball o entre els diferents centres on desenvolupen la seva feina.
El Projecte Bicifeina, endegat pel Bicicleta Club Catalunya (BACC), en col·laboració amb la Direcció General de Qualitat Ambiental, ofereix a les empreses situades a l'entorn metropolità de Barcelona una flota de bicicletes que poden ser usades en préstec en l'entorn laboral.
Aquesta iniciativa s'emmarca en el Pla Interdepartamental de Salut Pública, que impulsa accions concretes del govern i de tota la societat que impactin positivament en la salut de les persones i el Pla de millora de la qualitat de l'aire.
Està demostrat que les persones actives socialment i culturalment tenen un 30% més d'esperança de vida, enfront les que porten una vida més sedentària.
L'ASPCAT s'ha sumat a la promoció d'aquest mitjà de transport net, saludable i segur i ha iniciat aquest préstec de bicicletes als seus treballadors, que l'han acollit amb molt interès.
El 22 de juny de 2015 es varen adjudicar mitjançant sorteig públic les primeres cinc bicicletes plegables entre els treballadors sol·licitants de l'edifici Salvany.
Els afortunats poden gaudir dels vehicles durant sis mesos amb el compromís de venir habitualment a la feina amb aquest vehicle.
Disposen d'una assegurança personalitzada, un curs pràctic de circulació urbana per poder gaudir de la bicicleta amb seguretat i servei de reparació.
L'objectiu final és induir un canvi cultural i que es faci el salt a la bicicleta pròpia per anar a la feina al més aviat possible, cosa que permetria que més treballadors poguessin gaudir del servei.
Del 16 al 22 de setembre se celebra a Catalunya la Setmana de la Mobilitat Sostenible i Segura que promou hàbits de mobilitat més sostenibles, segurs i saludables com són els desplaçaments a peu, en bicicleta o en transport públic, així com visualitzar els canvis possibles en l'ús de l'espai públic, millorar la qualitat de l'aire i la reducció de la contaminació.
Sota el lema 'Mobilitza't per un aire més net! ', la Setmana del 2017 a més de vetllar per una vida saludable, sostenible i segura, també reforça el potencial de la mobilitat intel·ligent a l'hora de contribuir al desenvolupament econòmic.
La salut sexual consisteix en la integració dels elements somàtics, emocionals, intel·lectuals i socials de l'ésser sexual per mitjans que siguin positivament enriquidors i que potenciïn la personalitat, la comunicació, l'afectivitat i l'amor.
I que ha de permetre viure la sexualitat d'una manera integral, autònoma, igualitària, satisfactòria i respectuosa, amb la garantia dels drets sexuals i reproductius.
El terme de sexualitat està influenciat per factors culturals, religiosos i socials, entre més.
La sexualitat és un aspecte central de l'ésser humà, que ens acompanya al llarg de tota la vida, des que naixem fins que ens morim, i s'expressa tant en l'àmbit dels sentiments i les emocions com en el del comportament, i que inclou sexe, gènere, identitats i rols, orientació sexual, erotisme, plaer, intimitat i reproducció.
És per això, que la sexualitat s'ha de viure positivament i se situa com un element rellevant en la valoració de la qualitat de vida de les persones i que contribueix a generar una vivència de benestar, personal i relacional.
Segons l'Organització Mundial de Salut, la salut mental és un estat de benestar en el què l'individu té consciencia de les seves propis aptituds, és capaç d'afrontar les pressions normals de la vida, pot treballar de manera productiva i fructífera i és capaç de realitzar una contribució positiva a la comunitat.
D'aquesta definició es desprèn que la salut mental forma la base del benestar i el funcionament efectiu de l'individu i la comunitat.
A més, la salut emocional (una de les dimensions de la salut mental) és un concepte positiu que no va directament lligat a la presència o l'absència de malaltia mental.
És un concepte ampli relacionat amb la manera com ens sentim, pensem o actuem en el nostre dia a dia.
Actualment es comprèn la salut mental sota un marc biopsicosocial que obre la porta a la possibilitat d'intervenir de manera efectiva des del punt de vista de la promoció de la salut mental i la prevenció dels trastorns mentals.
En aquest marc, la Subdirecció General de Drogodependències desenvolupa programes de prevenció i promoció de la salut mental entre els quals destaquen el Programa Prescripció Social i Salut, el programa de benestar dels professionals sanitaris a l'entorn laboral i la monitorització de la salut mental positiva o benestar emocional amb la inclusió d'una escala que avalua el benestar a l'Enquesta de Salut de Catalunya.
Una boca saludable permet consumir els aliments que el cos necessita per nodrir-se bé.
A més, fa sentir-se bé en somriure, parlar o riure.
Tot i que se suposa que les dents són per a tota la vida, al voltant del 30% de la població d'entre 65 i 74 anys no en té cap de natural.
Per mantenir les dents i les genives sanes i fortes durant molts anys, convé mantenir una bona higiene des de la infància i evitar els factors de risc que poden afavorir l'aparició de malalties de la boca, com ara una alimentació poc saludable, el consum de tabac i el consum abusiu d'alcohol.
L'eix vertebrador de la promoció d'una alimentació saludable per part del Departament de Salut és el Pla integral de la promoció de la salut mitjançant l'activitat física i l'alimentació saludable (PAAS).
El PAAS proposa accions de promoció de la salut mitjançant l'activitat física i l'alimentació saludable en els àmbits educatiu, sanitari, comunitari, laboral i de recerca.
El programa de revisió de menús escolars a Catalunya, el programa Amed o la iniciativa Aquí sí: Fruita i salut i l'edició de materials divulgatius s'emmarquen en l'estratègia del PAAS per capacitar les persones per prendre decisions informades sobre l'estil de vida i la salut, i també per al desenvolupament d'entorns i polítiques generadores de salut.
Documents de referència del PAAS, indicadors, publicacions, recursos divulgatius i informació de les diferents accions per promoure una alimentació saludable que es desenvolupen en el marc del PAAS.
Informació sobre el programa, sol·licitud de revisió de menús, recursos divulgatius i altres documents relacionats per a centres educatius, famílies, professionals de la salut i serveis de restauració escolar.
Accés al web del programa, amb informació per a professionals de la restauració sobre els requisits i el procediment per a acreditar-se i identificar-se com a establiment Amed, guia d'establiments acreditats i recursos per donar a conèixer i promoure la dieta mediterrània.
Informació sobre els requisits i el procediment per a adherir-se a aquesta campanya i identificar-se com a establiment promotor del consum de fruita fresca, variada, de qualitat i de proximitat, i accés al directori d'establiments adherits.
Curs gratuït online per a professionals de la salut d'actualització sobre el consell alimentari en la infància i l'adolescència, tenint en compte els canvis culturals i socials de l'entorn i les noves evidències científiques en l'àmbit de la dietètica, la nutrició i l'educació alimentària.
Guies, infografies, fulletons, cartells i altres publicacions i materials elaborats des de l'ASPCAT sobre alimentació saludable des de diferents perspectives.
Una nova col·lecció de materials educatius amb consells concisos i clars per millorar l'alimentació
Un estudi de l'ASPCAT pioner a Europa demostra la importància de la reiteració dels consells d'activitat física per part dels professionals de salut
Les persones que reben més d'un consell d'activitat física per part dels equips d'Atenció Primària incrementen la possibilitat de passar de ser inactives a ser actives.
Un estudi pioner dut a terme pel Grup de treball PAFES (Promoció d'Activitat Física Saludable) de l'ASPCAT hi troba, a més, un efecte dosi-resposta.
És a dir, com més vegades es rep el consell de ser actiu, més augmenta la probabilitat que la persona se'n torni.
L'estudi Avaluació del Pla d'Activitat Física Esport i Salut Català: estudi de cas-control nidificat presenta resultats d'efectivitat del consell d'activitat física realitzat pels professionals de l'Atenció Primària en el marc del PAFES, implementat i incorporat al sistema sanitari Català des de fa 15 anys.
L'estudi conclou que la probabilitat que les persones es tornin actives en rebre consell d'activitat física és menor per a dones, persones fumadores i persones que viuen en àrees de menor índex socioeconòmic, mentre que la probabilitat de tornar-se actives és major per a persones sense factors de risc cardiovascular.
Per alta banda, la probabilitat de rebre un consell d'AF incrementa amb l'edat, el nombre de factors de risc i el menor nivell socioeconòmic.
L'estudi, publicat per l'European Journal of Public Health, és pioner a l'avaluar una intervenció realitzada en condicions reals a l'Atenció Primària de Salut, mitjançant una cohort de més de 22mil individus, creada a partir de dades de Història Clínica, i amb més de dos anys de seguiment.
la Xarxa de Prevenció i Control del Tabaquisme del Camp de Tarragona està oberta a professionals i entitats interessats en la prevenció i el control del tabaquisme al territori amb l'objectiu de compartir visions i experiències, i definir prioritats i estratègies per abordar el problema del tabaquisme a través del treball en xarxa i l'orientació comunitària
La Xarxa, constituïda el 2018, vol donar continuïtat a les accions que va dur a terme a l'Associació de Professionals per a la Prevenció i el Tractament del Tabaquisme del Camp de Tarragona (APPTA), amb una visió comunitària de l'abordatge del tabaquisme al territori.
Per incorporar-vos a la Xarxa contacteu amb: [EMAIL]
Cambrils s'adhereix a la XX Setmana sense Fum amb el lema: Recupera la inspiració.
El Camp de Tarragona, amb la XX Setmana sense fum 28/05/2019
Constituïda la Xarxa de Prevenció i Control del Tabaquisme del Camp de Tarragona.
Es planteja la lluita contra el tabaquisme des de diversos àmbits en xarxa i amb continuïtat
La Xarxa de Prevenció del Tabaquisme a Lleida, impulsada pel Servei de Promoció de l'Agència de Salut Pública de Catalunya (ASPCAT) dins el marc del Pla de salut 2016-2020, es va constituir el passat 5 d'abril.
Les línies estratègiques d'aquest Pla de salut en relació amb el tabac se centren a treballar en els punts crítics del territori i augmentar la sensibilització de la població envers aquest problema de salut pública.
La constitució d'aquesta Xarxa permetrà treballar en conjuntament i amb continuïtat amb l'objectiu de lluitar contra el tabaquisme des de diversos àmbits.
En la reunió de constitució es va presentar el material editat per a la Setmana sense Fum 2018 i la web específica per tal de fer-ne la difusió i es van posar en comú les possibles activitats a realitzar durant aquesta Setmana.
Formen part de la Xarxa les entitats i institucions següents: Hospital Universitari Arnau de Vilanova, Hospital Santa Maria, Atenció Primària de l'ICS, Servei Català de la Salut, Ajuntament de Lleida, Diputació de Lleida, Universitat de Lleida, Associació Espanyola Contra el Càncer, Col·legi Oficial de Metges, Col·legi Oficial de Farmacèutics, Col·legi Oficial d'Infermeres i Infermers, Col·legi Oficial de Psicologia, Salut Mental, Secretaria de l'Esport i l'Agència de Salut Pública de Catalunya.
Informació bàsica i conceptes clau que cal conèixer sobre les vacunes, calendari de vacunacions, tipus de vacunes, informació sobre les contraindicacions.
Monogràfic especial de l'ASPCAT
Infografia amb dades bàsiques publicada amb motiu de la Setmana Internacional de la Immunització 2018
Deu coses que cal saber sobre les vacunes
L'administració de les vacunes en l'edat adulta
L'App iVacunes és una aplicació mòbil que permet registrar les vacunes administrades i fer el seguiment del calendari de vacunacions dels membres de la família.
També ofereix accés a informació sobre les vacunes i les malalties que prevenen.
El Programa de vacunacions de Catalunya té la missió de controlar (i en cas que sigui factible, eliminar i col·laborar a eradicar) les malalties evitables per vacunació, a tot el territori i entre tota la població de Catalunya amb equitat.
Les principals activitats del Programa de vacunacions són:
Aquest programa s'adreça a tota la població de Catalunya:
Inclou vacunació selectiva per prevenir les malalties transmissibles en grups de risc, dirigida a:
D'acord amb la informació dels sistemes de vigilància epidemiològica, des de la creació del Programa de vacunacions s'han evitat més d'un milió de casos de les malalties transmissibles contra les quals es vacuna.
L'òrgan consultiu va debatre el passat 6 de maig les capacitats i els indicadors clau per prendre les decisions de desconfinament
Els experts del Consell Assesor de Salut Pública (CASP) es van reunir telemàticament el passat 6 de maig per debatre les capacitats clau i essencials per prendre les decisions de canvis de fase de desconfinament.
L'òrgan consultiu considera essencial tenir els indicadors clau a punt i fer una preparació òptima en front d'una possible segona onada de la pandèmia COVID19.
Els membres del CASP van fer aportacions sobre els aspectes tècnics més rellevants lligats al Pla de transició del confinament, desconfinament gradual i nova normalitat en vistes a poder anticipar-se amb èxit a escenaris futurs amb possibles rebrots de la pandèmia.
També es va acordar obrir un periode curt de treball conjunt que permeti reunir i resumir adequadament aquestes recomanacions i aportacions.
En la reunió, presidida per Josep Vaqué, president del Consell, hi van participar també el Director de l'Agència de Salut Pública de Catalunya, Xavier Llebaria i la Sub-directora general de Vigilància i Respostes a Emergències en Salut Pública, Mireia Jané.
La situació de confinament provocada per la pandèmia del nou coronavirus SARS-CoV-2 ha fet necessària l'adaptació de la Xarxa d'Atenció a les Drogodependències (XAD) per seguir proporcionant serveis a tota la comunitat.
En termes generals, totes les unitats que donen atenció a les persones consumidores de drogues han pres mesures immediates pel que fa tant a la reorganització dels i les professionals com dels serveis en horaris.
També per al manteniment dels serveis essencials.
L'objectiu de la XAD ha estat ser des del primer moment oferir servei tant presencial com telemàtic a les persones usuàries.
Dins de la Sub-direcció General de Drogodependències (SGDD) s'ha format un equip de crisi per a la gestió de totes les demandes i urgències derivades de l'adaptació dels recursos a les recomanacions per a la prevenció de contagis i a l'adequació a les necessitats de la població en condicions de confinament.
Des de la SGDD s'han publicat i fet arribar als centres diverses recomanacions en relació amb l'organització dels serveis i atenció als pacients i també sobre com actuar en cas de sospita d'infecció de COVID-19, tant en persones usuàries com en professionals.
La crisi del coronavirus afecta de manera especial les persones que consumeixen drogues i/o pateixen un trastorn per consum de substàncies (TCS) o una addicció comportamental.
Moltes de les persones amb TCS tenen problemes crònics de salut que les situa en un grup d'especial vulnerabilitat enfront del risc de contagi de coronavirus i de pitjor evolució de la malaltia.
Actualment es duen duent a terme estudis per avaluar l'impacte de la crisi de la COVID-19 en persones consumidores.
Tot i això, al llarg d'aquest període, s'han percebut les següents situacions:
Durant aquests darrers mesos s'ha treballat per donar suport a la XAD, que inclou CAS (centres d'atenció i seguiment a les drogodependències), serveis de reducció de danys, comunitats terapèutiques, pisos de suport, centres de dia i UJP (unitats de joc patològic), entre d'altres, amb els següents objectius:
També s'ha donat suport a les diferents entitats i ajuntaments en l'habilitació d'espais específics per facilitar que les persones sense llar que consumeixen drogues es poguessin confinar.
L'equip tècnic de la Sub-direcció ha donat suport a les entitats que gestionen les comunitats terapèutiques, els pisos de reinserció i els centres de dia perquè continuessin atenent les persones ingressades.
Infografies, cartells explicatius, recomanacions, procediments d'actuació...
Servirà per conèixer i avaluar-ne l'impacte i per definir les principals necessitats d'actuació futures
Conèixer i avaluar l'impacte que el confinament ha provocat per la pandèmia de la COVID19 pot tenir sobre la salut, el benestar emocional i els estils de vida de la ciutadania.
És l'objectiu principal de l'enquesta "La salut en temps de confinament pel coronavirus", elaborada per l'ASPCAT juntament amb IDIAP Jordi Gol i ESADE.
El qüestionari busca identificar els riscos i les estratègies d'afrontament per entendre quines són les necessitats d'actuació arran del confinament.
Els resultats de l'enquesta serviran per al disseny de programes i intervencions específiques per abordar-ne les conseqüències negatives, especialment per als subgrups de població més vulnerables.
Aquesta enquesta serà una eina molt valuosa a l'hora d'avaluar si, com alguns estudis europeus apunten, ha augmentat el consum de begudes alcohòliques, l'ansietat i els símptomes de depressió, entre d'altres.
També cal estudiar si es confirma un nou tipus de burnout lligat als estressos immediats que la població viu (la incertesa, com compaginar el teletreball amb la cura de la família, l'estrès que suposa sortir a comprar, la por constant a contagiar-se, etc.).
En ser la primera vegada que Catalunya viu una situació d'aquestes característiques, el Departament de Salut veu necessari estudiar-ne els efectes en la població.
Estudis previs sobre confinaments o situacions semblants durant el SARS o el MERS, indiquen que les repercussions sobre la salut perduren durant mesos després, tant per a aquells que treballen en primera línia com per la a població en general.
De la mateixa manera, també és important tenir en compte quin serà l'impacte en la salut de la crisi econòmica que la pandèmia ha precipitat.
Se sap, per altres estudis, que els trastorns per depressió i els problemes relacionats amb addiccions, entre d'altres, augmenten de forma significativa durant crisis econòmiques importants.
L'acord preveu la contractació de 108 professionals que treballaran per estudiar epidemiològicament els casos de coronavirus, els seus contactes i fer-ne el seguiment.
Entre les funcions previstes a desenvolupat en aquest programa destaquen: la identificació i aïllament dels casos confirmats i no confirmats; el seguiment dels contactes estrets; la detecció precoç dels contactes que es transformen en casos i el monitoratge de l'impacte de la pandèmia.
El nou programa de salut pública, adscrit a la Secretaria de Salut Pública, s'emmarca en el Pla de transició del confinament, desconfinament gradual i nova normalitat, aprovat pel PROCICAT.
Per poder fer un desconfinament gradual aquest sistema de vigilància esdevé clau i subratlla la urgència de reforçar les unitats de vigilància epidemiològica que s'encarreguen d'investigar els casos amb la COVID-19 i la cerca de contactes d'aquests casos.
L'Equip de Gestió del Coneixement de l'ASPCAT va programar entre el 3 d'abril i el 10 de juliol un cicle de sessions telemàtiques de treball per a professionals de la salut pública.
L'objectiu d'aquestes sessions va ser crear un espai de conversa per compartir coneixement i aprendre col·laborativament a partir de l'experiència aportada pels professionals.
Les sessions van tractar temes relacionats amb situacions complexes molt concretes del dia a dia dels inspectors tècnics de Salut Pública, algunes de les quals no compten amb normatives específiques o protocols concrets d'actuació.
Es van programar 25 sessions, dues setmanals d'una hora de durada, dimarts i divendres a les cinc de la tarda.
Els continguts d'aquestes sessions s'han publicat i compartit perquè puguin ser aprofitats per qui ho necessiti de l'organització.
En aquest sentit, després de cada sessió, els participants rebien el video amb l'enregistrament de la sessió, la presentació i un document amb la curació dels continguts aportats durant la conversa.
Gràcies a aquestes sessions s'ha generat una nova modalitat de comunitats de pràctica, les CoP exprés que, amb el seu treball, donen respostes ràpides a les necessitats detectades en el context de les mesures de protecció i prevenció davant la COVID-19.
A més, s'està aconseguint generar xarxa entre els professionals de salut pública cosa que, sens dubte, beneficia l'ASPCAT i la ciutadania que rep els seus serveis.
Relació de les sessions telemàtiques de treball dutes a terme i accés a la documentació de cadascuna.
Ponent: Rafael Guallar de Rufino (Director d'Entomafoods)
Ponent: Alexia Falcó (Veterinària.
Ponents: Margarida Borràs (ICS) i Rafael Luna (DIBA)
Amb el lema «Existim, per tant... innovem!», a la sessió es posarà en comú el bagatge de les comunitats de pràctica recollit l'últim any per les comunitats de Pràctica i se'n projectarà el futur.
Visibilitzar els equips i la feina feta aquesta temporada per les comunitats de pràctica (CoP) de l'Agència de Salut Pública de Catalunya (ASPCAT) i afavorir un entorn productiu de gestió del coneixement i del treball col·laboratiu són dos dels objectius plantejats per a la VI Jornada anual d'aquesta iniciativa, que se celebrarà el pròxim 3 de maig a la sala d'actes del Rectorat de la Universitat Autònoma de Barcelona.
Entrevista a Pilar Sala, tècnica de Salut Pública del Barcelonès Nord i Maresme
Pilar Sala és la persona referent de Promoció de la Salut al Servei de Salut Pública del Barcelonès Nord i Maresme.
Forma part de la CoP Envelliment actiu i saludable, grup que ha impulsat un projecte de difusió de la importància de la hidratació en el col·lectiu de gent gran.
Sala està implicada en les CoP des de fa cinc anys.
En aquesta entrevista parla de les raons per les quals paga la pena participar en una Comunitat de Pràctica i de l'impacte d'aquests grups de treball.
Els professionals que s'adhereixen a una CoP contribueixen a millorar la forma de treballar de l'Administració a través de la col·laboració amb altres professionals.
Es produeix així un cercle virtuós d'innovació-aprenentatge-coneixement que enriqueix alhora els membres del grup, l'organització i, en definitiva, la societat.
El responsable de Gestió del Coneixement de l'ASPCAT, Daniel Giménez Roig, ho va explicar fa uns mesos aquí.
Més de mig miler de persones han contribuït des del 2008 a l'elaboració de guies, manuals, avaluacions i noves propostes per millorar l'eficiència de la feina de l'ASPCAT.
Procedeixen de la mateixa Agència i d'altres organitzacions del món local i empresarial.
La seva tasca s'ha materialitzat en més de 60 productes, inclosos també els de la campanya actual, que s'incorporen als actius de Salut Pública en benefici de tothom.
Des de fa anys, els integrants de les CoP són coneguts col·loquialment, dins i fora de la Secretaria de Salut Pública, com "els cacauets".
N'és la raó la peculiaritat d'aquesta lleguminosa, que és l'única que té un fruit que madura sota terra.
És un treball invisible, però productiu i molt aprofitable, el del cacauet: l'analogia la fan servir per caracteritzar la feina dels voluntaris integrants de les CoP que, de manera silenciosa i sovint poc visible, treballen per millorar aspectes concrets de la seva tasca.
Actualment existeixen molts mites i falses informacions sobre les vacunes.
Amb aquest test de 10 afirmacions et retem a descobrir quant saps sobre les vacunes.
Un cop finalitzat podràs triar fer el test de nou o veure els resultats.
Els resultats et mostraran els punts obtinguts (cada pregunta val 1 punt) i un resum amb totes les preguntes i les explicacions.